L 222/16 Jurnalul Oficial al Uniunii Europene 28.8.2007 II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 27 august 2007 privind introducerea vaccinării preventive împotriva gripei aviare înalt patogene în Țările de Jos și dispozițiile corespunzătoare referitoare la circulația animalelor vaccinate în această țară [notificată cu numărul C(2007) 3977] (Numai textul în limba olandeză este autentic) (2007/590/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (!), în special articolul 57 alineatul (2), întrucât: (1) (3) Gripa aviară este o boală virală infecțioasă la păsări de curte şi alte păsări, cauzând mortalitate și tulburări care pot atinge rapid proporții epizootice care pot prezenta o amenințare gravă pentru sănătatea animală şi, în anumite circumstanțe, pentru sănătatea umană şi care pot diminua rentabilitatea sectorului de creştere a păsărilor de curte. Virusul gripei aviare înalt patogene A de subtip H5N1 a fost izolat la păsările de curte și sălbatice în anumite părţi din Comunitate şi în țări terțe. Se constată o creştere a riscului răspândirii acestui virus la efectivele de păsări, în special la păsările sălbatice. Pe întreg teritoriul Ţărilor de Jos sunt puse în aplicare sisteme de depistare timpurie și măsuri de biosecuritate, () JO L 10, 14.1.2005, p. 16. pentru a reduce riscurile de transmitere a gripei aviare la efectivele de păsări. În avizele sale ştiințifice privind gripa aviară în ceea ce priveşte sănătatea și bunăstarea animalelor, privind rolul păsărilor sălbatice în răspândirea gripei aviare şi privind vaccinarea păsărilor de curte, a păsărilor captive şi a păsărilor din grădinile zoologice împotriva gripei aviare, Consiliul pentru Sănătatea și Bunăstarea Animalelor al Autorităţii Europene pentru Siguranța Alimentară (EFSA) a recomandat să fie luată în considerare vaccinarea preventivă, în cazul în care se constată existența unui risc ridicat de introducere a virusului, în special în zonele cu densitate mare de păsări. În afară de aceasta, EFSA afirmă că, în timpul unei epidemii de gripă aviară, există întotdeauna un risc major ca păsările crescute ca hobby şi păsările de companie să fie ascunse și să constituie un risc permanent de infecție. Această eventualitate trebuie luată în considerare și, în locul sacrificării în masă a păsărilor respective, se poate recomanda o politică de supraveghere sporită și de biosecuritate. Carantina și vaccinarea preventivă pot, de asemencea, fi luate în consi- derare pentru aceste tipuri de păsări. Cu toate acestea, astfel de demersuri nu ar trebui să pericliteze măsurile de biosecuritate şi alte măsuri stricte care ar trebui să fie în vigoare în zonele în cauză, cu scopul prevenirii oricărei apariții a virusului. În special, vaccinarea preventivă poate fi practicată pe efectivele de păsări a căror manieră globală de creştere nu permite izolarea lor permanentă în spații închise, nici protejarea completă a acestora împotriva oricărui contact cu păsările sălbatice.